**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 10 от 2023 г. за условията и реда за прилагане на интервенциите в областта на околната среда и климата и хуманно отношение към животните, включени в Стратегическия план за развитието на земеделието и селските райони за периода 2023 – 2027 г.**

(обн., ДВ, бр. 56 от 2023 г.)

**§ 1.** В чл. 14, ал. 2 т. 3 се изменя така:

„3. животните, с които се извършва дейността „Намаляване употребата на антимикробни средства.“.

**§ 2.** В чл. 20 се създава ал. 8:

„(8) По интервенцията по чл. 3, ал. 1, т. 8 размерът на площите, заявени в нови многогодишни ангажименти от 2024 г., трябва да е равен на размера на животинските единици на селскостопанските/пасищните животни, които са идентифицирани в подаденото заявление за подпомагане.“

**§ 3.** В чл. 23 се правят следните изменения:

1. В ал. 1, т. 1, буква „а“ думите „1 януари в годината преди подаване на заявление“ се заменят с „началото на стопанската година, в която се подава заявлението“.

2. В ал. 3, т. 2 се изменя така:

„2. е посочен в завереното копие от договор със земеделски стопанин за предоставяне на услугата опрашване за площите и земеделските култури, на които ще се извършва опрашването, и периода на извършване на дейността, предоставено към заявлението за подпомагане/плащане в ДФЗ;“.

**§ 4.** В чл. 24 се създава ал. 3:

„(3) Държавен фонд „Земеделие“ може да не одобри за участие в многогодишен ангажимент по интервенцията по чл. 3, ал. 1, т. 3 площите, заявени по:

1. операция № 1 „Отглеждане на устойчиви сортове с разрешени за употреба в биологичното производство продукти за растителна защита“, ако не са спазени изискванията на чл. 49а, ал. 2;

2. операция № 2 „Насърчаване на отглеждането на устойчиви сортове“, ако не са спазени изискванията на чл. 49а, ал. 3.“.

**§ 5.** В чл. 25 се правят следните изменения и допълнения:

1. Алинея 1 се изменя така:

„(1) Държавен фонд „Земеделие“ не одобрява за участие в многогодишен ангажимент земеделски парцел, заявен по някоя от интервенциите по чл. 3, ал. 1, когато целият или част от него попада:

1. в географските цифрови данни по чл. 39 за защитените територии по чл. 5, т. 1 и 4 от ЗЗТ; или

2. в обхвата на площи в предоставените данни от Министерство на околната среда и водите, в които не може да се извършва никаква дейност, съгласно Становище по екологична оценка № 5-4/2023 г.“.

2. В ал. 6 след думите „заявен по“ се добавя „съответната операция по“.

3. В ал. 8, т. 2 след думите „копия на документите“ се добавя „за съответствие с изискванията“.

**§ 6.** В чл. 26 се създава т. 5:

„5. е заявен по операцията по чл. 45, ал. 1 за изпълнение на дейността по чл. 45, ал. 1, т. 3, буква „а“, но е установено несъответствие в местоположението на пчелина.“

**§ 7.** В чл. 32 се правят следните изменения и допълнения:

1. В ал. 3 в основния текст накрая се добавя „по:“.

2. В ал. 4:

а) създава се нова т. 1:

„1. площи в операция № 1 „Отглеждане на устойчиви сортове с разрешени за употреба в биологичното производство продукти за растителна защита“;

б) досегашните т. 1, 2, 3 и 4 стават съответно букви „а“, „б“, „в“ и „г“;

в) създава се нова т. 2:

„2. площи в операция № 2 „Насърчаване на отглеждането на устойчиви сортове“:

а) плодове - до левовата равностойност на 135,49 евро/ха;

б) зеленчуци - до левовата равностойност на 342,57 евро/ха;

в) билки - до левовата равностойност на 108,39 евро/ха;

г) десертно лозе - до левовата равностойност на 121,94 евро/ха.“;

3. В ал. 7, т. 2 думите „177,35 евро/ха“ се заменят с „177,36 евро/хектар“

4. В ал. 10:

а) в т. 1:

аа) буква „а“:

ааа) подбуква „аа“ накрая се добавя „а за заявените след 01.01.2024 г. – до левовата равностойност на 106 евро/ЖЕ;“;

ббб) подбуква „бб“ накрая се добавя „а за заявените след 01.01.2024 г. – до левовата равностойност на 75 евро/ЖЕ;“;

ввв) подбуква „вв“ накрая се добавя „а за заявените след 01.01.2024 г. – до левовата равностойност на 64 евро/ЖЕ;“;

бб) буква „б“ накрая се добавя „а за заявените след 01.01.2024 г. – до левовата равностойност на 111 евро/ЖЕ;“;

б) в т. 2:

аа) буква „а“ накрая се добавя „а за заявените след 01.01.2024 г. – до левовата равностойност на 61 евро/ЖЕ;“;

бб) буква „б“ накрая се добавя „а за заявените след 01.01.2024 г. – до левовата равностойност на 44 евро/ЖЕ;“;

в) в т. 3:

аа) буква „а“ числото „70“ се заменя с „89“;

бб) буква „б“ числото „63“ се заменя с „77“;

вв) буква „в“ числото „44“ се заменя с „54“;

гг) буква „г“ числото „38“ се заменя с „46“.

**§ 8.** В чл. 34, ал. 3 след думите „чл. 3, ал. 1“ се добавя „т. 1 – 4 и 6 – 8“.

**§ 9.** В чл. 36 се правят следните изменения и допълнения:

1. Досегашният текст става ал. 1 и в нея се създава т. 3:

„3. защитените зони от мрежата Натура 2000, с утвърдени планове за управление.“;

2. Създава се ал. 2:

„(2) Интервенцията по чл. 3, ал. 1, т. 6 не се прилага в територии над 1 800 метра надморска височина в:

1. природните паркове „Рилски манастир“, „Витоша“ и „Беласица“;

2. зоните по ал. 1, т. 3.“.

**§ 10.** В чл. 38 се правят следните изменения и допълнения:

1. В ал. 1 накрая се добавя „и извън обхвата на физически блок 17449-131, одобрен със Заповед № РД 09-150 от 25.02.2022 г. на министъра на земеделието.“.

2. В ал. 2 думите „кампания 2022 г.“ се заменят с „предходната година“ и се създава изречение второ: „Размерът на площите, заявени в новите многогодишни ангажименти от 2024 г., е равен на размера на животинските единици на идентифицираните в заявлението за подпомагане/плащане селскостопански/пасищни животни.“.

**§ 11.** В чл. 39 се правят следните изменения и допълнения:

1. В ал. 2 думите „чл. 36, т. 1“ се заменят с „чл. 36, ал. 1, т. 1“ и накрая се добавя „включващи площ и разположение на пасищните райони в съответните функционални зони на националните паркове.“.

2. В ал. 3 думите „чл. 36, т. 2“ се заменят с „чл. 36, ал. 1, т. 2“.

3. Създава се ал. 4:

„(4) Предоставените данни от Министерството на околната среда и водите съгласно Становището по екологична оценка № 5-4 от 2023 г. се използват от Държавен фонд „Земеделие“ за проследяване на изпълнението на съответните предвидени мерки.“

**§ 12.** В чл. 40 се създава ал. 4:

„(4) Земеделските стопани могат да разширят площите в многогодишния ангажимент с до 10 на сто от размера на площта, с която същият е поет, но с не повече от 20 ха до максимално допустимата за подпомагане площ съгласно чл. 41, ал. 2.“.

**§ 13.** В чл. 41, ал. 2 числото „300“ се заменя с „600“.

**§ 14.** В чл. 43, ал. 2, т. 1 след думите „собственици“ се добавя „или ползватели“, а думите „1 януари на годината преди подаване на заявление“ се заменят с „началото на стопанската година, в която се подава заявлението“.

**§ 15.** В чл. 45, ал. 1, т. 3, буква „а“ думите „до границата“ се заменят с „до 50 м. от границата на земеделския парцел“.

**§ 16.** В чл. 49 се правят следните изменения и допълнения:

1. В ал. 1:

а) в основния текст след думите „кандидатстващи по“ се добавя „съответната операция по“;

б) в т. 1 се създава изречение второ: „Когато земеделският стопанин е използвал сертифицирани и/или стандартни семена, и/или посадъчен материал за собствени нужди, качеството им се удостоверява с издаден от него фирмен документ по чл. 36, ал. 2 или по чл. 40, ал. 2, или чл. 43, ал. 2, или чл. 47, ал. 2 от Закона за посевния и посадъчния материал, съобразно разходните норми по изречени първо.“;

б) в т. 2 думата „направлението“ се заменя със „съответната операция“;

в) в т. 3 се създава изречение второ: „Документът за земеделския парцел по изречение първо се предоставя на ДФЗ еднократно, освен когато има промяна в заявените площи, култури или сортове.“.

2. Създава се ал. 4:

„(4) Земеделските стопани могат да разширят площите в многогодишния ангажимент по съответната операция с до 10 на сто от размера на площта, с която същият е поет, но с не повече от 2 ха, до максимално допустимата за подпомагане площ по съответната операция.“.

**§ 17.** Създава се чл. 49а:

„Чл. 49а. (1) Земеделските стопани могат да заявят подпомагане по следните операции:

1. Операция № 1 „Отглеждане на устойчиви сортове с разрешени за употреба в биологичното производство продукти за растителна защита“; или

2. Операция № 2 „Насърчаване отглеждане на устойчиви сортове“.

(2) Допустими за участие в операцията по ал. 1, т.1 са земеделски стопани с общ размер на стопанството до 10 ха през първата година на кандидатстване или земеделски стопани с площта, за която е поет многогодишен ангажимент от 2023 г.

(3) Допустими за участие в операцията по ал. 1, т. 2 са земеделски стопани с площи, които не участват в ангажимент по операцията по ал. 1, т. 1.“.

**§ 18.** В чл. 50 се правят следните изменения и допълнения:

1. В ал. 1 в основния текст след думите „заявени за подпомагане“ се добавя „в съответната операция“.

2. В ал. 2 думите „земеделска култура“ се заменят със „зеленчукови култури“.

3. Създава се ал. 5:

„(5) Максимално допустимата за подпомагане площ по операцията по чл. 49а, ал. 1, т. 1 е 10 ха или до размера на площта, с която е поет многогодишния ангажимент от 2023 г., когато същият се изпълнява с площ над 10 ха.“.

**§ 19.** В чл. 51, ал. 1 т. 2 се изменя така:

„2. на заявените площи в операцията по чл. 49а, ал. 1, т. 1 не се използват минерални торове и продукти за растителна защита, с изключение на разрешените за използване в биологичното производство;“.

**§ 20.** В чл. 52 се правят следните изменения и допълнения:

1. В ал. 1 се създава изречение второ: „Когато земеделският стопанин е използвал сертифицирани и/или стандартни семена, и/или посадъчен материал за собствени нужди, качеството им се удостоверява с издаден от него фирмен документ по чл. 36, ал. 2 или по чл. 40, ал. 2, или по чл. 43, ал. 2, или по чл. 47, ал. 2 от Закона за посевния и посадъчния материал, съобразно разходните норми по изречени първо.“.

2. Създава се ал. 4:

„(4) Земеделските стопани могат да разширят площите в многогодишния ангажимент с до 10 на сто от размера на площта, с която е същият е поет, но с не повече от 2 ха до максимално допустимата за подпомагане площ по съответната операция.“.

**§ 21.** В чл. 53 се правят следните изменения и допълнения:

1. В ал. 1, т. 3 се създава изречение второ: „Документът за земеделския парцел по изречение първо се предоставя на ДФЗ еднократно, освен когато има промяна в заявените площи, култури или сортове.“.

2. В ал. 2 думите „размер на“ се заменят с „размер до“, а думите „земеделска култура съгласно“ се заменят със „зеленчукови култури от“.

**§ 22.** Член 57 се отменя.

**§ 23.** В чл. 58 се правят следните изменения и допълнения:

1. В ал. 1:

а) в основния текст думите „планински пасища“ се заменят с „планински пасищни райони“.

б) създава се т. 3:

„3. в териториите на защитените зони от мрежата Натура 2000, с утвърдени планове за управление.“.

2. В ал. 2 след думите „за които“ се добавя „може да“, а думите „постоянно затревени площи“ се заменят с „пасищни райони“.

3. В ал. 3 думата „пасищата“ се заменя с „планинските пасищни райони“.

4. В ал. 4 след думите „цифрови данни за“ се добавя „площта и разположението на“, а думите „и пасищата в тях“ се заличават.

5. Алинея 5 се изменя така:

„(5) Министерство на околната среда и водите в съответствие със Становище по екологична оценка № 5-4/2023 г. не включва в данните по ал. 4:

1. площите, попадащи в токовища на глухар или в буфер от 1 км около местата на токуване;

2. територии (тревни и храстово-тревни съобщества) около малки водни обекти (под 0,1 ха) със стоящи води, които се подхранват от дъждовни води и снеготопене.

3. буфер от 100 м около планински езера в националните паркове по ал. 1.“.

6. Създава се ал. 7:

„(7) Дирекциите на националните паркове може да предоставят ежегодно на ДФЗ списъци с лицата, включени в заповедите за разрешаване на ползване съгласно годишния план за пашата и ползване на сено в съответствие с плана за управление на съответния парк. В списъците са упоменати вида животни, точния им брой и отредената за ползване площ в рамките на съответен пасищен район.“

**§ 24.** В чл. 59, ал. 2 думата „върху“ се заменя с „на“.

**§ 25.** В чл. 61, ал. 1 се правят изменения и допълнения:

1. В т. 1 думата „пасищата“ се заменя с „пасищните райони“.

2. В т. 2 думата „пасища“ се заменя с „пасищните райони“ и накрая се добавя „освен когато относно пашата в съответния национален парк е налице предписание от компетентен орган за преустановяване на пашата преди изтичане на периода или за преместване на други пасища;“.

**§ 26.** В чл. 62 се правят следните изменения и допълнения:

1. В ал. 2 думата „три“ се заменя с „десет“.

2. В ал. 3 след думите „по всяко време“ се добавя „чрез предписание“, а думата „пасищата“ се заменя с „пасищните райони“ и накрая се добавя „с цел недопускане на преизпасване на определените територии.“.

**§ 27.** В чл. 63, ал. 1 се създава т. 3:

„3. установени животни с идентификационни номера, които не са вписани във ВМС за придвижване на животните до временните животновъдни обекти, за които липсва информация за движението в ИИС на БАБХ или установени други несъответствия със заявените животни.“

**§ 28.** Член 64 се изменя така:

„Чл. 64. Информацията за извършените проверки относно нарушения на режимите и нормите на националните паркове във връзка с изпълнението на базовите задължения съгласно чл. 34, ал. 1 и изисквания по управление съгласно приложение № 12 към чл. 95, ал. 2 се предоставя писмено на ДФЗ съгласно актуален списък на бенефициентите по интервенцията и се отчита при одобряване на финансовата помощ по интервенцията.“.

**§ 29.** В чл. 66, ал. 1, т. 1 думите „на които се изпълнява операцията по чл. 65,
ал. 1, т. 1“ се заличават.

**§ 30.** В чл. 69 се правят следните изменения и допълнения:

1. В ал. 3 думите „ИПАЗР „Н. Пушкаров“ се заменят с „Институт по планинско животновъдство и земеделие – Троян и Институт по фуражни култури – Плевен“.

2. Създава се ал. 5:

„(5) Земеделските стопани могат да разширят площите в многогодишния ангажимент с до 10 на сто от размера на площта, с която същият е поет, но с не повече от 20 ха.“.

**§ 31.** В чл. 70 се създава ал. 3:

„(3) По интервенцията по чл. 3, ал. 1, т. 8 размерът на площите, заявени в нови многогодишни ангажименти от 2024 г., трябва да е равен на размера на животинските единици на селскостопанските/пасищните животни, които са идентифицирани в подаденото заявление за подпомагане.“.

**§ 32.** В чл. 72, ал. 1 се правят следните изменения и допълнения:

1. В основния текст след думата „кандидатстващи“ се добавя „по съответната дейност“.

2. В т. 5 думата „всички“ и думите „които са включени в схема/план, одобрен от директора на ОДБХ“ се заличават.

**§ 33.** В чл. 77 се правят следните изменения и допълнения:

1. Алинеи 1, 2 и 3 се изменят така:

„(1) Земеделските стопани, заявили дейността по чл. 72, ал. 1, т. 1, буква „в“, изпълняват на ниво животновъден обект:

1. програмата по чл. 118 от ЗВД;

2. схема/план за профилактични мероприятия съгласно образец, утвърден от изпълнителния директор на БАБХ, съгласувано с ДФЗ.

(2) Схемата/планът по ал. 1, т. 2 се изготвя, въз основа на програмата по ал. 1,
т. 1, от регистрирания ветиринарен лекар, сключил договор за ветеринарномедицинско обслужване на съответния животновъден обект, и се заверява и одобрява от съответната ОДБХ на територията, на която се намира животновъдният обект. В схемата/планът се включват болестите съгласно приложение № 11.

(3) Схемата/планът по ал. 1, т. 2 съдържа най-малко следната информация:

1. списък на болестите, срещу които ще се провежда допълнителна ваксинация в съответствие с програмата по чл. 118 от ЗВД;

2. брой, вид, категория на животните, отглеждани в животновъден обект на земеделския стопанин, за които е предвидено да се прилагат мерките и ваксините за съответната болест;

3. схемите за прилагането и сроковете за изпълнението на ваксинацията им спрямо съответните категории допустими животни, отглеждани от земеделския стопанин.

4. описание на епидемичната обстановка и съответната информация, използвана като основание за оценката й;

5. основните и конкретни цели с избраната стратегия за ваксинация и план за профилактичната ваксинация.

6. предвидената продължителност на ваксинацията – от началото на ваксинацията до приключване на надзора, провеждан след ваксинацията;

7. животновъдните обекти и животни, в които се отглеждат допустимите категории животни, и тези, в които трябва да бъде извършена ваксинацията, ако се различават;

8. освободени от ваксинация животни и обосновката за това;

9. предвидената крайна употреба на ваксинираните животни и продуктите;

10. обобщение на характеристиките на ваксината. Правилата за поставяне на ваксината и системата за следене на поставянето на ваксината;

11. хигиенните правила и правилата за биологична сигурност, които трябва да се прилагат;

12. вид на провежданите лечения и количествата използвани антимикробни средства в животновъдния обект през предходни години;

13. броя на ваксинирани животни от допустими категории, от които ще бъдат взети кръвни проби за доказване дали животните са в период на имунитет.“.

2. В ал. 4 думата „всички“ се заличава.

3. В ал. 5 думите „от Националната програма за профилактика, надзор, контрол и ликвидиране на болестите по животните, включително зоонозите“ се заличават.

4. Създават се ал. 8 и 9:

„(8) Земеделските стопани, заявили дейността по чл. 72, ал. 1, т. 1, буква „в“, разполагат и предоставят при проверка на място одобрения/ната план/схема по ал. 1, т. 2.

(9) В съответствие с чл. 23 от ЗПЗП БАБХ предоставя по искане на ДФЗ информация за спазването на изискванията, условията и извършените ваксинации на заявените животни в съответствие с одобрената схема/план по ал. 2 за всички земеделски стопани, заявили дейността по чл. 72, ал. 1, т. 1, буква „в“.“

**§ 34.** Създава се чл. 79а:

„Чл. 79а. Когато въз основа на предписание на съответната дирекция на националните паркове е преустановена пашата и не бъде издадено разрешително за паша за следваща година, ангажиментът по интервенция по чл. 3, ал. 1, т. 6 се прекратява, без да се възстановяват получените финансови средства до момента. Информация за издаденото предписание се изпраща от съответната дирекция на националните паркове на ДФЗ в срок от три работни дни.“

**§ 35.** В чл. 106, ал. 2 думите „да присъства на проверка на място възпрепятства извършването ѝ“ се заменят с „възпрепятства извършването на проверка на място“.

**§ 36.** В чл. 109, ал. 1 накрая се добавя „и 5“.

**§ 37.** Създават се чл. 111а и 111б:

„Чл. 111а. Държавен фонд „Земеделие“ може да намали с 10 на сто размера на плащането по интервенциите по чл. 3, ал. 1, когато установи системност на неспазването по смисъла на и в сроковете по § 1, т. 40 от допълнителните разпоредби от ЗПЗП.

Чл. 111б. Държавен фонд „Земеделие“ не може да намали или откаже финансовото подпомагане по интервенцията по чл. 3, ал. 1, т. 6 в случаите по чл. 62,
ал. 3, когато дирекциите на националните паркове са предоставили информация, че земеделският стопанин е извършил паша в съответствие с издадените разрешителни за паша и е спазвал режимите за управление на териториите и предписаните промени и не е установено неспазване на друго изискване.“.

**§ 38.** В допълнителните разпоредби се създава § 2:

„§ 2. „Становище по екологична оценка № 5-4/2023 г.“ е Становището по екологична оценка № 5-4/2023 г., с което се съгласува Стратегическия план, и е публикувано на интернет страница на Министерство на околната среда и водите и на Министерство на земеделието и храните.“.

**§ 39.** Приложение № 1 към чл. 15 се изменя така:

**„**Приложение № 1
към чл. 15

**Кодове на операциите/дейностите по интервенциите по чл. 3, ал. 1**

|  |  |  |
| --- | --- | --- |
| Наименование на интервенцията по чл. 3, ал. 1 | Операция/дейност | Код наоперация/дейност |
| Подпомагане отглеждането на сортове, устойчиви към климатични условия чрез практики за интегрирано производство | Подпомагане отглеждането на сортове, устойчиви към климатични условия чрез практики за интегрирано производство | АЕИ 1 |
| Насърчаване на естественото опрашване | Осигуряване на опрашване в планински райони и защитени зони от мрежата Натура 2000 (стационарни пчелини) | АЕИ 3.1 |
| За предоставяне на услугата по опрашване чрез преместване и временно разполагане на пчелни семейства (подвижно пчеларство) | АЕИ 3.2 |
| Насърчаване използването на култури и сортове, устойчиви към климатичните условия | Операция № 1  | АЕИ 4 |
| Операция № 2 | АЕИ 4-1 |
| Опазване на застрашени от изчезване местни сортове, важни за селското стопанство | Опазване на застрашени от изчезване местни сортове, важни за селското стопанство | АЕИ 5 |
| Опазване на местни породи (автохтонни), важни за селското стопанство | Опазване на местни породи (автохтонни), важни за селското стопанство | АЕИ 6 |
| Традиционни практики за сезонна паша (пасторализъм) | стадо без кучета от допустимите породи | АЕИ 7.1 |
| стадо с кучета от допустимите породи | АЕИ 7.2 |
| Поддържане на местообитанията на червеногушата гъска (Branta ruficollis), Кръстат (царски) орел и Египетски лешояд в орнитологични важни места в обработваеми земи | Засяване и отглеждане на есенни зърнено-житни култури в местообитанията на червеногушата гъска на 50 % от заявената по дейността площ и с минимум 30 % царевица | АЕИ 8.1 |
| Превръщане на обработваеми земеделски земи в постоянно затревени площи, в гнездови райони на Кръстат (царски) орел и Египетски лешояд | АЕИ 8.2 |
| Възстановяване и поддържане на деградирали пасищни територии | Възстановяване и поддържане на деградирали пасищни територии | АЕИ 9 |
| Хуманно отношение към животните и антимикробна резистентност | Хуманно отношение към животните – на закрито  | ХЖ-АМР 1 |
|  | Хуманно отношение към животните – на открито | ХЖ-АМР 2 |
|  | Хуманно отношение към животните – АМР | ХЖ-АМР 3 |

“

**§ 40.** В приложение № 9 към чл. 34, ал. 1 „Базови задължения по интервенциите по чл. 3, ал. 1“ се правят следните изменения и допълнения:

1. В раздел VIII т. 3 се отменя.

2. В раздел IX:

а) точка 6 се отменя.

б) в т. 7 накрая се добавя „изработвана от БАБХ и в съответствие с изискванията на Наредба № 11 от 2021 г. за мерките за контрол върху определени субстанции и остатъци от тях в живи животни и храни от животински произход, предназначени за консумация от хора (обн., ДВ, бр. 61 от 2021 г.)“.

3. Създава се раздел X:

„X. Земеделските стопани при изпълнение на ангажиментите по интервенциите по чл. 3, ал. 1 са длъжни да спазват мерки І.19, І.20 и І.24 от раздел І. „Общи мерки и условия за всички интервенции“ от Становището по екологична оценка № 5-4/2023 г.“.

**§ 41.** В приложение № 12 към чл. 95, ал. 2 „Изисквания по управление на интервенциите и съответните намаления при неспазването им“ се правят следните изменения и допълнения:

1. В раздел „І. Бенефициентите водят дневник (регистър) на стопанството за всички земеделски дейности, предмет на поетите задължения“, в колона две думите „за всяка интервенция“ се заменят „за съответната интервенция“.

2. В раздел „IV. Насърчаване използването на култури и сортове, устойчиви към климатичните условия“, на ред втори в колона две накрая се добавя „с изключение на тези, които са разрешени за използване в биологичното производство“, а в колана три накрая се добавя „заявен по операция № 1“.

3. В раздел „VI. Традиционни практики за сезонна паша (пасторализъм)“ на ред три, в колона три думите „20 на сто“ се заменят с „50 на сто“.

**Преходни и заключителни разпоредби**

**§ 42.** Заявленията за подпомагане, подадени през 2023 г. по интервенцията „Насърчаване използването на култури и сортове, устойчиви към климатичните условия“ или по интервенцията „Възстановяване и поддържане на деградирали пасищни територии“ или по интервенцията „Традиционни практики за сезонна паша (пасторализъм)“, се одобряват за участие и/или финансово подпомагане по досегашните условия.

**§ 43.** Наредбата влиза в сила от деня на обнародването ѝ в „Държавен вестник“.

**кирил вътев**

*Министър на земеделието и храните*